text: Góð frítíðarhølir til fólkið á skipasmiðjuni
text: #000001
text: Hátíðardámur var á havnarlagnum á Skála fríggjadagin, tá gamla havnarskrivstovan lat upp sum uppihaldsstað fyri starvsfólk hjá MEST
text: #000002
text: Í góðveðrinum fríggjadagin 2. juni var týðandi dagur hjá MEST á Skála, tá ið gamla havnarskrivsstovan, formliga lat upp, sum eitt uppihaldsstað fyri starvsfólk hjá MEST.
text: #000003
text: Talan er um gomlu havnarskrivsstovuna, har trý rúm eru innrættað til hvør sítt endmál. Karaoke, chill og sports lounge eru heitini á rúmunum. Øll rúmini eru útgjørd við skermum og útgerð, soleiðis at tey, ið nýta rúmini, eisini hava høvi til at síggja og lurta á sínum egna móðurmáli.
text: #000004
text: Á veggunum í rúmunum vóru eisini gamlar myndir frá Skipasmiðjuni, og júst myndirnar drógu føroyingarnar til sín, og dúliga varð reypað og prátað um søgur og minnir.
text: #000005
text: Hugskotið at nýta gomlu havnarskrivsstovuna til endamálið kom, tá ið talið av filipsoyingum byrjaði at økjast á MEST. Eitt, ið eyðkennir filipinar er tokkur teirra til karaoke. Og tá ið filipinar byrjaðu at syngja kareooke í býlinum, har fleiri onnur starvsfólk búgva, var móttøkan nakað ivasom.
text: #000006
text: - Heldur enn at broyta mentanina hjá filipinum, valdu vit at gera so at filipinar kunnu hava sína mentan her, segði Mouritz Mohr, tá ið hann beyð vælkomin.
text: #000007
text: MEST ger nógv fyri at starvsfólkini trívast, og hetta er ein liður í hesum. Á Skála starvast gott og væl 100 fólk, og av hesum búgva umleið 60 manns skamt frá Skipasmiðjuni. Tað er serliga við hesum starvsfólkum í huga, at gamla havnarskrivsstovan, er umvæld til at hýsa sosial starvsfólkatiltøk.
text: #000008
text: Heimleys rikin út úr Sjúkrakassanum
text: #000012
text: Konfirmantar í Argja kirkju sunnudagin
text: #000017